Zápisnica
zo zasadnutia Komisie pre školstvo a vzdelávanie Miestneho zastupiteľstva mestskej časti Bratislava – Nové Mesto 
konanej dňa 21.1.2013

Prítomní : podľa prezenčnej listiny

Program :
1/ Otvorenie
2/ Prerokovanie materiálov na rokovanie MR a MZ
3/ Prerokovanie a schválenie vecného plánu činnosti komisie na rok 2013
4/ Príprava na zápis žiakov ZŠ MČ BNM na šk.r. 2013/2014
5/ Metodická činnosť na ZŠ v MČ BNM
6/ Rôzne

K bodu 1:
Zasadnutie otvorila predsedníčka komisie p. Vítková, privítala všetkých prítomných a oboznámila ich s návrhom rokovania. 
Hlasovanie : prítomní : 7
                     za :           7

K bodu 2:
1/ Návrh na pristavovanie veľkoobjemových kontajnerov pre rok 2013
    Komisia prerokovala predložený materiál a odporučila MR a MZ tento schváliť v súlade s návrhom uznesenia
Hlasovanie : prítomní : 7
                     za :           7

2/ Návrh Dodatok č.1 Odmeňovacieho poriadku samosprávy mestskej časti Bratislava - 
   Nové Mesto
   Komisia prerokovala predložený materiál a odporučila MR a MZ tento schváliť v súlade s návrhom uznesenia
Hlasovanie : prítomní : 7
                     za :           7

3/ Návrh Dodatok č.1 Zásad poskytovania pomoci občanom v Sociálnej výdajni potravín
   a spotrebného tovaru v mestskej časti Bratislava - Nové Mesto
   Komisia prerokovala predložený materiál a žiada o prepracovanie materiálu vo forme znenia zmien celých zásad
Hlasovanie : prítomní : 7
                     za :           7

4/ Dodatok č.2 k Rokovaciemu poriadku Miestneho zastupiteľstva mestskej časti 
   Bratislava - Nové Mesto
   Komisia prerokovala predložený materiál a odporučila MR a MZ tento schváliť v súlade s návrhom uznesenia s pripomienkou:
 v Čl.4.ods.11 vypustiť poslednú vetu (“ K jednému bodu rokovania môže diskutujúci vystúpiť len dvakrát”)

-2-
Hlasovanie : prítomní : 7
                     za :           7

5/ Návrh Dodaktu č.2 Štatútu mestskej časti Bratislava - Nové Mesto v znení Dodatku č.1 
   schváleného Miestnym zastupiteľstvom mestskej časti Bratislava - Nové Mesto dňa 
   20.9.2011 uznesením č.6/04
   Komisia prerokovala predložený materiál a odporučila MR a MZ tento neschváliť. 
Hlasovanie : prítomní : 7
                     za :           6
                     zdržal sa : 1

K bodu 3:
Komisia prerokovala a schválila plán činnosti komisie na rok 2013
Hlasovanie : prítomní : 7
                     za :           7

K bodu 4:
O príprave zápisu žiakov ZŠ MČ BNM na šk.r.2013/2014 informoval vedúci školského úradu p. Novák, zdôraznil: zápis sa uskutoční v piatok 8.2. 2013 v čase od 14:00 hod. do 18:00 hod. a v sobotu v čase od 8:00 hod. do 12:00 hod.. Deti sú zapisované do školy spravidla  podľa školského obvodu, v ktorom majú trvalé bydlisko, no rodič má právo dieťa zapísať aj mimo obvod. Musí sa dohodnúť s riaditeľom konkrétnej školy. Propagácia škôl je robená :
a/formou plagátov, ktoré sa roznášali priamo na predškolské zariadenia rodičom
   predškolákov,  
b/formou prezenčnej výstavy základných škôl v Poluse a to v termíne od 28.1.- 9.2.2013
c/formou otvorených dverí škôl, v konkrétnom termíne a čase môžu rodičia navštíviť danú
   školu, porozprávať sa s riaditeľom školy, zúčastniť sa na vyučovaní.

K bodu 5:
O metodickej činnosti informoval vedúci školského úradu p. Novák, zdôraznil: v šk.roku 2013/2014 pracuje na zákadných školách 15 zvolených externých metodikov, ktorí sú vyberaní z najskúsenejších zamestnancov našich škôl, pracujú podľa schválených plánov, stretávajú sa 1x mesačne. Na zasadnutiach sa vedú dialógy s cieľom navzájom sa podeliť o vedomosti, skúsenosti získané štúdiom a praxou.

K bodu 6:
Pán Novák informoval o:
-  prebiehajúcom lyžiarskom výcvikovom kurze pre žiakov siedmych ročníkov ZŠ, ktorý je dotovaný MČ BNM (na žiaka 126,-€)
- kurze korčuľovania, ktorého sa zúčastňujú predškoláci, žiaci prvých ročníkov ZŠ. MČ prispieva na jedno dieťa 15,-€
- Pani Vítková informovala o pripravovanom projekte - “kurz varenia na školách” v spolupráci so šéfkuchárom Pavlom Liptákom a s prednáškou MUDr. Bukovského. Dĺžka kurzu -3 mesiace, počet 50 žiakov 2.stupňa ZŠ. Cieľom je naučiť deti variť zo zdravých surovín a výsledkom by mala byt kuchárska kniha pre deti. 
Komisia navrhuje podporiť “kurz varenia na školách “ dotáciou 6 000,-€, pokračovanie v nasledujúcom školskom roku ďalším kurzom.

Najbližšie zasadnutie sa uskutoční dňa 18.2.2013 na ZŠsMŠ Cádrova.

                                                                                            Ing. Andrea Vítková, v.r.
                                                                           predseda Komisie pre školstvo a vzdelávanie

Zapísala : E. Hlivová
V Bratislave 22.1.2013